CELEX: 62009CN0333
Language: fi
Date: 2009-08-20 00:00:00
Title: Asia C-333/09: Ennakkoratkaisupyyntö, jonka Conseil de Prud’hommes de Caen (Ranska) on esittänyt 20.8.2009 — Sophie Noël v. Pronuptia Boutiques Province SA -nimisen, selvitystilassa olevan yhtiön pesänselvittäjä SCP Brouard Daude ja Centre de Gestion et d’Étude AGS (C.G.E.A.) IDF Est

24.10.2009   
            
            
               FI
            
            
               Euroopan unionin virallinen lehti
            
            
               C 256/15
            
         Ennakkoratkaisupyyntö, jonka Conseil de Prud’hommes de Caen (Ranska) on esittänyt 20.8.2009 — Sophie Noël v. Pronuptia Boutiques Province SA -nimisen, selvitystilassa olevan yhtiön pesänselvittäjä SCP Brouard Daude ja Centre de Gestion et d’Étude AGS (C.G.E.A.) IDF Est
   (Asia C-333/09)
   2009/C 256/28
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil de Prud’hommes de Caen
   
      Pääasian asianosaiset
   
   
      Kantaja: Sophie Noël
   
      Vastaajat: SCP Brouard Daude, Pronuptia Boutiques Province SA -selvitystilassa olevan yhtiön pesänselvittäjä ja Centre de Gestion et d’Étude AGS (C.G.E.A.) IDF Est
   
      Ennakkoratkaisukysymykset
   
   
               1)
            
            
               Ihmisoikeuksien ja perusvapauksien suojaamiseksi tehdyn yleissopimuksen 14 artiklassa, jonka otsikko on ”syrjinnän kielto” määrätään seuraavaa: ”Tässä yleissopimuksessa tunnustetuista oikeuksista ja vapauksista nauttiminen taataan ilman minkäänlaista sukupuoleen, rotuun, ihonväriin, kieleen, uskontoon, poliittisiin tai muihin mielipiteisiin, kansalliseen tai yhteiskunnalliseen alkuperään, kansalliseen vähemmistöön kuulumiseen, varallisuuteen, syntyperään tai muuhun asemaan perustuvaa syrjintää”
               Eikö kyseessä ole erilainen kohtelu tilanteessa, jossa sellaisilla taloudellisista syistä irtisanotuilla työntekijöillä, jotka ovat hyväksyneet sopimuksen palkkauksensa uudelleen järjestämisestä, on oikeus riitauttaa työsopimuksensa irtisanominen viiden vuoden ajan, kun taas työntekijöitä, jotka eivät ole hyväksyneet tätä sopimusta, koskee työsopimuslain L.1235-7 §:ssä tarkoitettu vuoden mittainen muutoksenhakuaika?
            
         
               2)
            
            
               Kansalaisoikeuksia ja poliittisia oikeuksia koskevan kansainvälisen yleissopimuksen 26 artiklassa — joka on ihmisoikeuksien ja perusvapauksien suojaamiseksi tehdyn sopimuksen 14 artiklan perusta — määrätään seuraavaa: ”Kaikki ihmiset ovat oikeudellisesti yhdenvertaisia ja oikeutettuja ilman minkäänlaista syrjintää yhtäläiseen lain suojaan. Tässä suhteessa lain tulee kieltää kaikki syrjintä ja taata kaikille henkilöille yhtäläinen ja tehokas suojelu rotuun, ihonväriin, sukupuoleen, kieleen, uskontoon, poliittiseen tai muuhun mielipiteeseen, kansalliseen tai yhteiskunnalliseen alkuperään, omaisuuteen, syntyperään tai muuhun asemaan perustuvaa syrjintää vastaan”.
               Onko Ranskan tuomioistuimen 4.10.1958 annetun Ranskan perustuslain 55 artiklan mukaisesti sovellettava 16.12.1966 tehdyn kansalaisoikeuksia ja poliittisia oikeuksia koskevan kansainvälisen yleissopimuksen 26 artiklan määräyksiä ja jätettävä soveltamatta työsopimuslain L. 1235-7 syrjiviä säännöksiä, jotka perustuvat 18.1.2005 annettuun pelkästään laintasoiseen 18.1.2005 annettuun säädökseen nro 2005-35, joka on annettu jälkeen sen jälkeen kun kansalaisoikeuksia ja poliittisia oikeuksia koskeva yleissopimus tuli voimaan 4.2.1981 Ranskassa?